CELEX: 32019R1685
Language: bg
Date: 2019-10-04 00:00:00
Title: Регламент за изпълнение (ЕС) 2019/1685 на Комисията от 4 октомври 2019 година за определяне на референтен център на Европейския съюз за хуманно отношение към животните за домашни птици и други дребни селскостопански животни (текст от значение за ЕИП)

9.10.2019   
               
               
                  BG
               
               
                  Официален вестник на Европейския съюз
               
               
                  L 258/11
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/1685 НА КОМИСИЯТА
         от 4 октомври 2019 година
         за определяне на референтен център на Европейския съюз за хуманно отношение към животните за домашни птици и други дребни селскостопански животни
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (ЕО) № 396/2005, (ЕО) № 1069/2009, (ЕО) № 1107/2009, (ЕС) № 1151/2012, (ЕС) № 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) № 1/2005 и (ЕО) № 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) № 854/2004 и (ЕО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (1), и по-специално член 95, параграф 1 от него,
         като има предвид, че:
         
                     (1)
                  
                  
                     С Регламент за изпълнение (ЕС) 2018/329 на Комисията (2) консорциумът, воден от Wageningen Livestock Research и състоящ се също така от Aarhus University и Friedrich-Loeffler-Institut, беше определен за референтен център на Европейския съюз за хуманно отношение към животните, отговарящ за помощните хоризонтални дейности на Комисията и на държавите членки в областта на изискванията за хуманно отношение към животните, както е посочено в член 1, параграф 2, буква е) от Регламент (ЕС) 2017/625. В съответствие със задачите, определени в многогодишните работни програми на референтните центрове на Европейския съюз, дейностите на този център са съсредоточени върху хуманното отношение към свинете.
                  
               
                     (2)
                  
                  
                     Впоследствие в съответствие с член 95 от Регламент (ЕС) 2017/625 Комисията проведе публична процедура за подбор и определяне на втори референтен център на Европейския съюз за хуманно отношение към животните, който да подпомага хоризонталните дейности на Комисията и държавите членки във връзка с прилагането на правилата относно изискванията за хуманно отношение към животните по отношение на домашни птици и други дребни селскостопански животни.
                  
               
                     (3)
                  
                  
                     Комисията за оценка и подбор, определена за посочената процедура, заключи, че консорциумът, воден от Agence Nationale de Sécurité Sanitaire de l’Alimentation (Франция) и състоящ се също така от Institut de Recerca I Tecnologia Agroalimentàries (Испания), Aarhus Universitet – Institut for Husdyrvidenskab (Дания) и Istituto Zooprofilattico Sperimentale della Lombardia e dell’Emilia Romagna (Италия), удовлетворява изискванията, определени в член 95, параграф 3 от Регламент (ЕС) 2017/625, и може да отговаря за изпълнението на задачите, предвидени в член 96 от посочения регламент, по отношение на домашни птици и други дребни селскостопански животни.
                  
               
                     (4)
                  
                  
                     Поради това посоченият консорциум следва да бъде определен за референтен център на Европейския съюз за хуманно отношение към животните за домашни птици и други дребни селскостопански животни, който да отговаря за изпълнението на помощните задачи, включени в годишните или многогодишните работни програми на референтните центрове на Европейския съюз. Годишните или многогодишните работни програми следва да се изготвят съобразно целите и приоритетите на съответните работни програми, приети от Комисията в съответствие с член 36 от Регламент (ЕС) № 652/2014 на Европейския парламент и на Съвета (3).
                  
               
                     (5)
                  
                  
                     Съгласно член 95 от Регламент (ЕС) 2017/625 се изисква определянето на референтен център на Европейския съюз за хуманно отношение към животните да е с ограничена във времето продължителност или да се преразглежда редовно. Поради това определянето на референтен център на Европейския съюз за хуманно отношение към животните за домашни птици и други дребни селскостопански животни следва да се преразглежда на всеки пет години.
                  
               
                     (6)
                  
                  
                     Определеният референтен център на Европейския съюз за хуманно отношение към животните за домашни птици и други дребни селскостопански животни следва да разполага с достатъчно време да подготви работната си програма за следващия бюджетен период. Поради това настоящият регламент следва да се прилага от 1 януари 2020 г.,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            
               1.   Посоченият по-долу консорциум се определя за референтен център на Европейския съюз за хуманно отношение към животните, отговарящ за помощните хоризонтални дейности на Комисията и на държавите членки в областта на изискванията за хуманно отношение към животните по отношение на домашни птици и други дребни селскостопански животни:
               
                           Наименование:
                        
                        
                           :
                        
                        
                           консорциум, воден от Agence Nationale de Sécurité Sanitaire de l’Alimentation (Франция) и състоящ се също така от Institut de Recerca I Tecnologia Agroalimentàries (Испания), Aarhus Universitet – Institut for Husdyrvidenskab (Дания) и Istituto Zooprofilattico Sperimentale della Lombardia e dell’Emilia Romagna (Италия)
                        
                     
                           Адрес:
                        
                        
                           :
                        
                        
                           
                                       14 rue Pierre et Marie Curie
                                    
                                 
                                       94701 Maisons-Alfort Cedex
                                    
                                 
                                       ФРАНЦИЯ
                                    
                                 
                     
            
               2.   Определянето се преразглежда на всеки пет години, считано от датата на прилагане настоящият регламент.
            
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            Той се прилага от 1 януари 2020 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 4 октомври 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 95, 7.4.2017 г., стр. 1.
         
            (2)  Регламент за изпълнение (ЕС) 2018/329 на Комисията от 5 март 2018 г. за определяне на референтен център на Европейския съюз за хуманно отношение към животните (ОВ L 63, 6.3.2018 г., стр. 13).
         
            (3)  Регламент (ЕС) № 652/2014 на Европейския парламент и на Съвета от 15 май 2014 г. за установяване на разпоредби за управлението на разходите, свързани с хранителната верига, здравеопазването на животните и хуманното отношение към тях, здравето на растенията и растителния репродуктивен материал, за изменение на директиви 98/56/ЕО, 2000/29/ЕО и 2008/90/ЕО на Съвета, на регламенти (ЕО) № 178/2002, (ЕО) № 882/2004 и (ЕО) № 396/2005 на Европейския парламент и на Съвета, на Директива 2009/128/ЕО на Европейския парламент и на Съвета и на Регламент (ЕО) № 1107/2009 на Европейския парламент и на Съвета и за отмяна на решения 66/399/ЕИО, 76/894/ЕИО и 2009/470/ЕО на Съвета (ОВ L 189, 27.6.2014 г., стр. 1).